# Reprezentativni zahtjevi

## Poslovni zahtjevi

### Unapređenje korisničkog iskustva

Potrebno je poboljšati iskustvo korisnika tijekom gledanja televizijskog programa. To obuhvaća omogućavanje interaktivnih značajki, personalizaciju sadržaja te dodatne opcije poput snimanja programa i pauziranja prijenosa uživo.

### Raznovrsna ponuda paketa i sadržaja

Želja je proširiti ukupnu ponudu paketa i sadržaja kako bi se zadovoljili raznoliki interesi korisnika. To uključuje sportske prijenose, filmske kanale, dokumentarne emisije i druge žanrove. Cilj je privući širu publiku te osigurati da svaki korisnik može pronaći sadržaj koji odgovara njegovim preferencijama..

### Integracija tehnoloških inovacija

Kako bi se proizvod istaknuo na tržištu, potrebno je uvesti napredne tehnološke inovacije. To obuhvaća vrhunsku kvalitetu slike i zvuka, podršku za 4K i HDR sadržaje te razne druge tehnološke značajke koje osiguravaju jednostavno i neometano korištenje usluge.

### Strateška prilagodba tržištu

Projekt se mora stalno prilagođavati dinamičnim promjenama na tržištu televizijskih usluga. To podrazumijeva kontinuirano praćenje trendova i korisničkih preferencija te brzu prilagodbu ponude i funkcionalnosti kako bi se očuvala konkurentska prednost i privukli novi korisnici.

## Korisnički zahtjevi

### Jednostavna navigacija i intuitivno sučelje

Korisnicima je potrebno osigurati sučelje koje je intuitivno i jednostavno za korištenje. To uključuje jasnu i preglednu navigaciju koja omogućuje brzo pronalaženje željenih kanala i sadržaja. Intuitivno dizajnirano sučelje s jasnim oznakama i dobro organiziranim kategorijama pomaže korisnicima da se lako snađu bez poteškoća.

### Personalizirani sadržaj i preporuke

Korisnicima treba omogućiti personalizirano iskustvo gledanja televizije. Platforma bi trebala analizirati njihove preference i dosadašnje navike kako bi pružila relevantne preporuke. Također, važno je omogućiti korisnicima opciju označavanja omiljenih sadržaja radi lakšeg pristupa u budućnosti.

### Pauziranje i snimanje sadržaja

Korisnicima treba pružiti funkcionalnost koja im omogućuje pauziranje emisija uživo i snimanje sadržaja radi kasnijeg gledanja. Ovakva vrsta fleksibilnosti u kontroli sadržaja je ključna za korisničko zadovoljstvo.

### Podrška i pomoć

Korisnicima treba pružiti podršku i pomoć putem različitih kanala kao što su e-pošta, chat ili telefonski pozivi. Treba im omogućiti postavljanje pitanja, rješavanje problema i zatražiti povrat novca u slučaju potrebe.

## Funkcionalni zahtjevi

### **Raznolik izbor paketa**

Platforma mora ponuditi raznoliku ponudu paketa kako bi zadovoljila različite potrebe korisnika. Svaki paket treba biti jasno opisan, uključujući popis kanala, sadržaja i dostupnih funkcionalnosti. Cijene paketa moraju biti prikazane transparentno kako bi korisnici mogli lako odabrati onaj koji najbolje odgovara njihovim preferencijama i budžetu.

### **Pristup kanalima i sadržaju**

Potrebno je osigurati ključnu funkcionalnost – omogućiti korisnicima pristup raznovrsnim televizijskim kanalima i sadržajima. To uključuje pravilnu organizaciju kanala, jednostavno pretraživanje i odabir sadržaja te brzo učitavanje kako bi korisničko iskustvo bilo neometano i efikasno.

### Pregled i upravljanje bibliotekom sadržaja

Korisnicima treba omogućiti jednostavan pregled i upravljanje vlastitom bibliotekom gledanog sadržaja. To uključuje opcije poput brisanja, premještanja i organiziranja sadržaja prema njihovim preferencijama, čime se omogućuje personalizacija i lakši pristup omiljenim sadržajima.

### Integracija s drugim uređajima

Platforma treba omogućiti integraciju s različitim vrstama uređaja, uključujući pametne televizore, mobilne uređaje, računalne preglednike i druge. Ova integracija omogućava korisnicima da gledaju sadržaj na različitim uređajima i da nastave gledanje točno tamo gdje su stali.

### Mogućnost unosa i pregleda recenzija

Platforma treba omogućiti korisnicima da ocjenjuju i recenziraju sadržaj. To uključuje dodavanje ocjena, pisanje recenzija, kao i pregledavanje ocjena i recenzija drugih korisnika.

## Nefunkcionalni zahtjevi

* Sigurnost i zaštita korisničkih podataka
* Brza i stabilna izvedba platforme
* Dostupnost usluga s minimalnim prekidima
* Prilagodljivost i skalabilnost sustava kako bi se nosio s rastućim brojem korisnika
* Intuitivno korisničko sučelje s jednostavnom navigacijom i preglednošću
* Energetska učinkovitost platforme
* Usklađenost s pravnim regulacijama za televizijske usluge
* Otpornost na napade i zlonamjerne aktivnosti